
Ίδρυση Τμήματος Πληροφορικής στη Σχολή Θετικών Επιστημών του 
Πανεπιστημίου Θεσσαλονίκης. 

Ο ΠΡΟΕΔΡΟΣ- 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του Ν. 1268/82 
«Για τη δομή και λειτουργία των Ανωτάτων Εκπαιδευτικών Ιδρυμά¬ 
των» (Α 87), όπως το τελευταίο τούτο άρθρο συμπλήρώθηκε με το άρ¬ 
θρο 48 παρ. 1 του Ν. 1404/83 «Δομή και λειτουργία των Τεχνολογι¬ 
κών Εκπαιδευτικών Ιδρυμάτων» (Α 173). 

β) Του άρθρου 70 παρ. 12 του Ν. 1566/85 «Δομή και λειτουργία 


της πρωτοβάθμιας και δευτεροβάθμιας εκπαίδευσης και άλλες διατά¬ 
ξεις» (Α 167). 

γ) Της αριθμ. Η/2871/1990 κοινής απόφασης του Πρωθυπουργού 
και του Υπουργού Εθνικής Παιδείας και Θρησκευμάτων «Ανάθεση αρ¬ 
μοδιοτήτων στους Υφυπουργούς Εθνικής Παιδείας και Θρησκευμάτων 
Βασίλειο Μπεκίρη και Καλλίπη (Κέλλυ) Μπουρδάρα (Β 296). 

2. Τη γνώμη της Συγκλήτου του Πανεπιστημίου Θεσσαλονίκης (συ¬ 
νεδριάσεις 2538/26.5.1988 και 2578/20.6.1990). 

3. Τη γνώμη του Συμβουλίου Ανώτατης Παιδείας (συνεδρίαση 
14/6, 7 και 8.2.1989). . 

4. Την 141/1991, γνωμοδότηση του Συμβουλίρυ της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο 1 
Ίδρυση 

Γ. Ιδρύεται στη Σχολή Θετικών Επιστημών του Πανεπιστημίου Θεσ¬ 
σαλονίκης Τμήμα Πληροφορικής. 

2. Η έναρξη λειτουργίας και η εισαγωγή των πρώτων ^φοιτητών ορί¬ 
ζεται από το ακαδημαϊκό έτος, για το οποίο καθορίζεται για πρώτη 
φορά αριθμός εισακτέων. 

3. Το Τμήμα διέπεται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικό από τις διατάξεις 
του παρόντος διατάγματος και του Ν. 1268/1982, όπως ισχύουν. 

Άρθρο 2 

. Αποστολή 

Το Τμήμα Πληροφορικής έχει ως αποστολή την καλλιέργεια και 
ανάπτυξη της Επιστήμης της πληροφορικής και των Εφαρμογών αυτής 
και την κατάρτιση επιστημόνων για τη συγκέντρωση, ταξινόμηση, επε¬ 
ξεργασία και μετάδοση της πληροφορίας. 

Άρθρο 3 

Τίτλοι - Διάρκεια σπουδών 

1. Το Τμήμα Πληροφορικής χορηγεί αντίστοιχο ενιαίο πτυχίο. 

2. Ο ελάχιστος αριθμός εξαμήνων που απαιτούνται για τη λήψη του 
πτυχίου ορίζονται σε οκτώ (8). 

Άρθρο 4 
Ίδρυση θέσεων 

1. Στο Τμήμα Πληροφορικής ιδρύονται οι ακόλουθες θέσεις Διδακτι¬ 
κού Ερευνητικού Προσωπικού (Δ.Ε.Π.), Ειδικού Εκπαιδευτικού Προ¬ 
σωπικού (Ε'.Ε.Π.) “και Ειδικού Διοικητικού Τεχνικού Προσωπικού 
(Ε.Δ.Τ.Π.). 

α. Τριάντα (30) θέσεις Διδακτικού Ερευνητικού Προσωπικού. 

β. Πέντε (5) θέσεις Ειδικού Εκπαιδευτικού Προσωπικού για τη διδα¬ 
σκαλία ξένων γλωσσών και την τεχνική της διδασκαλίας μαθημάτων 
του προγράμματος σπουδών. 

γ: Σαράντα (40) θέσεις Ειδικού Διοικητικού - Τεχνικού Προσωπικού 
από τις οποίες δεκαπέντε (15) ΑΤ κατηγορίας, δεκαπέντε (15) ΑΡ κα¬ 
τηγορίας και δέκα (10) ΜΕ κατηγορίας. 

2. Οι θέσεις Ειδικού Διοικητικού - Τεχνικού Προσωπικού (Ε.Δ.Τ.Π.) 

διέπονται ως προς τη βαθμολογική τους εξέλιξη από τις διατάξεις του 
Π.Δ. 484/1984 (Α 173). 

Άρθρο 5 

Αυτοδύναμη λειτουργία 

1. Για την αυτοδύναμη λειτουργία του Τμήματος απαιτείται η 
ύπαρξη επτά (7) μελών Διδακτικού Ερευνητικού Προσωπικού εκ των 
οποίων τέσσερα (4) τουλάχιστον στις βαθμίδες του καθηγητή ή του ανα¬ 
πληρωτή καθηγητή και η εισαγωγή φοιτητών. 

2. Μέσα σε ένα μήνα από την ολοκλήρωση των προϋποθέσεων της 
προηγούμενης παραγράφου κινείται από τον Πρύτανη του Πανεπιστη¬ 
μίου Θεσσαλονίκης η διαδικασία εκλογής Προέδρου τμήματος και σύ¬ 
γκληση της Γενικής Συνέλευσης κατά τα οριζόμενα στο άρθρο 8 του Ν. 
1268/1982. 

3. Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται 
μετά την αυτοδυναμία του τμήματος, γίνεται σύμφωνα με τις διατάξεις 
του Ν. 1268/1982. 

4. Η σύσταση των τομέων του τμήματος γίνεται με τη διαδικασία 
που ορίζουν οι διατάξεις του άρθρου 6 παρ. 4 εδαφ. (ε) του Ν. 1268/ 
1982, όπως το εδάφιο αυτό προστέθηκε με το άρθρο 48 παρ. 1 (στ') του 
Ν. 1404/1983. 

’ Άρθρο 6 

Διαδικασία πληρώσεως των πρώτων θέσεων ΔΕΠ 

1. Μέχρι την αυτοδύναμη λειτουργία του Τμήματος, σύμφωνα με το 
προηγούμενο άρθρο, η προκήρυξη των θέσεων ΔΕΠ γίνεται με απόφαση 
του Υπουργού Εθνικής Παιδείας και Θρησκευμάτων, ύστερα από 
γνώμη της Συγκλήτου του Πανεπιστημίου Θεσσαλονίκης. 

2. Η εκλογή των μελών ΔΕΠ του Τμήματος, μέχρι την αυτοδύναμη 
λειτουργία του, γίνεται από ειδικά σώματα εκλεκτόρων που συγκροτού¬ 
νται με πράξη του πρύτανη, ύστερα από γνώμη της Συγκλήτου. Με την 
ίδια πράξη ορίζεται ο πρόεδρος του εκλεκτορικού σώματος καθώς και ο 
αναπληρωτής του. Στο Τμήμα μπορεί να συγκροτούνται περισσότερα 
από ένα ειδικά εκλεκτορικά σώματα με αρμοδιότητες διακεκριμμένες 
είτε κατά γνωστικά αντικείμενα είτε και ανάλογα με τη βαθμίδα στην 
οποία ανήκει η προκηρυσσόμενη θέση. Κάθε ειδικό σώμα εκλεκτόρων 
απαρτίζεται από μέλη ΔΕΠ του ίδιου γνωστικού αντικειμένου με την 
υπό πλήρωση θέση που ανήκουν στο ίδιο ή άλλο ΑΕΙ της χώρας, ο αριθ¬ 
μός τους είναι τουλάχιστον ένδεκα (11) και η βαθμίδα τους είναι ανώ¬ 
τερη ή ίση με τη βαθμίδα της θέσης που προκηρύσσεται. Αν δεν υπάρ¬ 
χουν ή δεν επαρκούν τέτοια μέλη ΔΕΠ επιλέγονται μέλη ΔΕΠ οτυ συγ¬ 
γενέστερου "γνωστικού αντικειμένου του ίδιου ή άλλου ΑΕΙ. Στο ειδικό 
σώμα εκλεκτόρων περιλαμβάνονται υποχρεωτικά τα μέλη ΔΕΠ που' 
ανήκουν στο Τμήμα. 

Στις συνεδριάσεις κάθε ειδικού σώματος εκλεκτόρων συμμετέχουν 
χωρίς δικαίωμα ψήφου και δύο (2) εκπρόσωποι των φοιτητών της Σχο¬ 
λής θετικών Επιστημών του Πανεπιστημίου Θεσσαλονίκης, οι οποίοι 
υποδεικνύονται από κοινού από τα Δ.Σ. των συλλόγων φοιτητών των 
Τμημάτων της Σχολής αυτής. 

3. Για κάθε προκηρυσσόμενη θέση συγκροτείται με πράξη του Πρύ¬ 
τανη μετά από γνώμη του ειδικού σώματος εκλεκτόρων, τριμελής ειση¬ 
γητική επιτροπή από μέλη του σώματος των εκλεκτόρων, του ίδιου 
γνωστικού αντικειμένου από αυτά που έχουν δικαίωμα ψήφου. 

4. Χρέη γραμματέα του ειδικού σώματος των εκλεκτόρων ασκεί μό¬ 
νιμος διοικητικός υπάλληλος ο οποίος ορίζεται μαζί με τον αναπληρωτή 
του από τον πρύτανη του Ιδρύματος. 

5. Στον πρόεδρο, στα μέλη και στον γραμματέα του σώματος των 
εκλεκτόρων καταβάλλεται αποζημίωση, καθώς και έξοδα μετακίνησης 
που καθορίζονται με κοινή απόφαση των Υπουργών Οικονομικών και 
Εθνικής Παιδείας και θρησκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του 
Ν. 1268/1982 όπως ισχύουν. 

Άρθρο 7 

Σύσταση γραμματείας - Προσωρινή διοίκηση 
Προγράμματα σπουδών 

1. Στο Τμήμα Πληροφορικής συνιστάται Γραμματεία. Η Γραμμα¬ 
τεία παρέχει διοικητική και γραμματειακή υποστήριξη για κάθε θέμα 
που ανήκει στο τμήμα. Η Γραμματεία , οργανώνεται και λειτουργεί σε 
επίπεδο Τμήματος κατά την έννοια του άρθρου 9 παρ. 4 του Ν. 1586/ 
1985 (Α 37). 

2. Μέχρι την αυτοδύναμη λειτουργία του τμήματος, η Σύγκλητος 


του Πανεπιστημίου Θεσσαλονίκης δύναται με απόφασή της να συγκρο¬ 
τεί προσωρινή γενική συνέλευση. Με την ίδια απόφαση ορίζεται ένας εκ 
των μελών της, ως προεδρεύων του τμήματος. Η προσωρινή αυτή γε¬ 
νική συνέλευση έχει όλες τις αρμοδιότητες της γενικής συνέλευσης τμή¬ 
ματος, εκτός της προκήρυξης θέσεων ΔΕΠ, καθώς και της εκλογής των 
μελών του. 

3. Το πρόγραμμα σπουδών του τμήματος αυτού μέχρι την αυτοδύ¬ 
ναμη λειτουργία του καθορίζεται με πράξη του Πρύτανη μετά από 
γνώμη της προσωρινής γενικής συνέλευσης. 

Άρθρο 8 

Μεταβατικές διατάξεις 

1. Μέχρι την αυτοδύναμη λειτουργία του Τμήματος Πληροφορικής 
είναι δυνατή με πράξη του Πρύτανη, ύστερα από πρόταση της προσωρι¬ 
νής γενικής συνέλευσης του Τμήματος, η πρόσληψη επισκεπτών καθη¬ 
γητών, εντεταλμένων επίκουρων καθηγητών, ειδικών επιστημόνων ή 
επιστημόνων του Π.Δ. 407/1980, σε ετήσια σύμβαση, για την κάλυψη 
εκπαιδευτικών αναγκών του Τμήματος. Για τη διαδικασία πρόσληψης 
εφαρμόζονται αναλόγως οι σχετικές κατά περίπτωση οικείες διατάξεις. 

2. Μέλη Δ.Ε.Π. που υπηρετούν κατά τη δημοσίευση του παρόντος σε 
άλλα τμήματα του Πανεπιστημίου Θεσσαλονίκης, μπορούν να εντα¬ 
χθούν στο Τμήμα Πληροφορικής, εφόσον το γνωστικό αντικείμενο της 
θέσης που κατέχουν, εμπίπτει στο γνωστικό αντικείμενο της επιστήμης 
που καλλιεργεί το Τμήμα, σύμφωνα με το άρθρο 2 του παρόντος δια¬ 
τάγματος. Η ένταξη γίνεται με απόφαση της Συγκλήτου μετά από δή¬ 
λωση των ενδιαφερομένων και γνώμη της γενικής συνέλευσης του τμή¬ 
ματος προέλευσης. Η δήλωση υποβάλλεται το αργότερο μέσα σε τρεις 
(3) μήνες από τη δημοσίευση του παρόντος διατάγματος. Για την 
ένταξη εκδίδεται διαπιστωτική πράξη του Πρύτανη, η οποία δημοσιεύε¬ 
ται στην Εφημερίδα της Κυβερνήσεως. Τα μέλη Δ.Ε.Π. που εντάσσο¬ 
νται, συνεχίζουν να προσφέρουν τις υπηρεσίες τους στο τμήμα προέλευ¬ 
σής τους μέχρι την έναρξη της εκπαιδευτικής λειτουργίας του Τμήματος 
Πληροφορικής. 

3. Η προκήρυξη και πλήρωση θέσεων Ε.Ε.Π. και Ε.Δ.Τ.Π. μέχρι 
την αυτοδύναμη λειτουργία του Τμήματος γίνεται από τη Σύγκλητο, 
σύμφωνα με τη διαδικασία που καθορίζεται από τις οικείες διατάξεις για 
κάθε κατηγορία. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 201 (2) 

Αύξηση των θέσεων εκπαιδευτικού προσωπικού των σχολικών μονάδων 
της δευτεροβάθμιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 6 του Ν. 1566/85 «Για τη 
δομή και λειτουργία της πρωτοβάθμιας και δευτεροβάθμιας εκαίδευσης 
και άλλες διατάξεις» (ΦΕΚ 167/Α’/85). 

2. Την αρ. Η/2871/30.4.90 κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων «Ανάθεση αρ¬ 
μοδιοτήτων στους Υφυπουργούς Εθνικής Παιδείας και Θρησκευμάτων» 
(ΦΕΚ 296/Β*/90). 

3. Την αριθμ. Υ. 1140/1051173/1390/9.7.90 κοινή απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών» (ΦΕΚ 420/Β’/90). 

4. Την αριθμ. 280/1991 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Παιδείας και Θρη¬ 
σκευμάτων και Οικονομικών, αποφασίζουμε: 

Άρθρο μόνο 

Οι θέσεις του εκπαιδευτικού προσωπικού, των σχολικών μονάδων 
της δευτεροβάθμιας εκπαίδευσης, του άρθρου 14 του Ν. 1566/1985, 
αυξάνονται κατά κλάδο από 1.9.1991, ως ακολούθως: 


1. Του κλάδου ΠΕΙ θεολόγων κατά τριάντα εννέα (39) 

2. Του κλάδου ΠΕ2 Φιλολόγων κατά εκατόν πενήντα τρεις (153) 

3. Του κλάδου ΠΕ3 Μαθηματικών κατά εβδομήντα εννέα (79) 

4. Του κλάδου ΠΕ4 Φυσικών κατά εξήντα οκτώ (68) 

5. Του κλάδου ΠΕ5 Γαλλικής γλώσσας κατά δύο (2) 

6. Του κλάδου ΠΕ6 Αγγλικής γλώσσας καΐά τέσσερις (4) 

7. Του κλάδου ΠΕ8 Καλλιτεχνικών μαθημάτων κατά τέσ¬ 
σερις _ (4) 

8. Του κλάδου ΠΕ9 Οικονομολόγων κατά τέσσερις (4) 

9. Του κλάδου ΠΕ10 Κοινωνιολόγων κατά δέκα (10) 

10. Του κλάδου ΠΕ11 Φυσικής Αγωγής κατά τέσσερις (4) 

11. Του κλάδου ΠΕΙ3 πτυχιούχων Νομικών και Πολιτι¬ 
κών Επιστημών κατά εννέα (9) 

12. Του κλάδου ΠΕ12 Μηχανικών κατά τέσσερις (4) 

13. Του κλάδου ΠΕΙ4 πτυχιούχων Ιατρικής, Οδοντιατρι¬ 
κής, Φαρμακευτικής και Γεωπονίας κατά μια (1) 

14. Του κλάδου ΠΕ16 Μουσικής κατά έξη (6) 

15. Του κλάδου ΠΕΙ7 Τεχνολόγων κατά πέντε (5) 

16. Του κλάδου ΠΕ18 πτυχιούχων λοιπών τμημάτων 

Τ.Ε.Ι. κατά τριάντα τέσσερις (34) 

17. Του κλάδου ΤΕ1 πτυχιούχων ΠΑ.ΤΕΣ.της ΣΕΛΕΤΕ 

(τμήματος τεχνικών και επαγγελματικών λυκείων) κατά τρεις (3) 

18. Του κλάδου ΔΕΙ πτυχιούχων κατωτέρων τεχνικώ και 

επαγγελματικών σχολών κατά μια (1) 

Σύνολο θέσεων: τετρακόσιες τριάντα (430) 


Στον Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ' ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΠΑΝ. ΔΕΛΗΜΗΤΣΟΣ ΒΑΣ. ΜΠΕΚΙΡΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 202 (3) 

Κατάργηση ημερησίου γυμνασίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5 (παρ. 5 και 7) και 56 του Ν. 
1566/85 «Για τη δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις» (ΦΕΚ 167 τ.Α'/85). 

2. Τη διάταξη του άρθρου 2 τουΝ. 1304/82 «Για την επιστημονική 


- παιδαγωγική καθοδήγηση και τη διοίκηση στη γενική και τη μέση τε¬ 
χνική - επαγγελματική εκπαίδευση και άλλες διατάξεις» (ΦΕΚ 144 
Α'/87). 

3. Την αρ. Η/2871/30.4.90 κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων «Ανάθεση αρ¬ 
μοδιοτήτων στους Υφυπουργούς Εθνικής Παιδείας και θρησκευμάτων» 
(ΦΕΚ 296 τ.Β'/90). 

4. Την αριθμ. 7/1990 γνωμοδότηση του νομαρχιακού συμβουλίου 
Ιωαννίνων. 

' 5. Την αριθμ. 279/1991 γνωμοδότηση του Συμβουλίου της Επι¬ 

κράτειας, με πρόταση του Υφυπουργού Εθνικής Παιδείας και Θρησκευ¬ 
μάτων, αποφασίζουμε: 

Άρθρο μόνο 

Καταργείται από το σχολικό έτος 1991- 1992 χωρίς μείωση του 
αριθμού των οργανικών θέσεων εκπαιδευτικού προσωπικού δευτερο¬ 
βάθμιας εκπαίδευσης, το γυμνάσιο Χουλιαράδων - Ιωαννίνων, αρμο¬ 
διότητας του Γραφείου δευτεροβάθμιας εκπαίδευσης της Νομαρχίας 
Ιωαννίνων. 

Στον Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ, 

' ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΗΣ ΜΠΕΚΙΡΗΣ 

-♦— 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 203 (4) 

Ίδρυση θέσεων Διδακτικού Ερευνητικού Προσωπικού (Δ.Ε.Π.), στο 
Τμήμα Ιατρικής του Πανεπιστημίου Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 50, παρ. 1 και 6 του Ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμάτων» (Α 87). 

β. Του άρθρου 70 παρ. 12 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις (Α 167). 

γ. Του άρθρου 5, παρ. 1 και 12, και 9 παρ. 1 του Π.Δ. 83/1984 
«Ίδρυση Πανεπιστημίου Αιγαίου, Ιονίου Πανεπιστημίου και Πανεπι¬ 
στημίου Θεσσαλίας» (Α 31). 

δ. Της απόφασης Η/2871/1990 «Ανάθεση αρμοδιοτηύτων στους 
Υφυπουργούς Εθνικής Παιδείας και θρησκευμάτων Βασίλειο Μπεκίρη 
. και Καλλιόπη (Κέλλυ) Μπουρδάρα (Β' 296). 

2. Την γνώμη της Διοικούσας Επιτροπής του Πανεπιστημίου Θεσσα¬ 
λίας (συνεδρίαση 112/29.9.1990). 

3. Το έγγραφο Β1/701/12.10.1990 του Υπουργείου Εθνικής Παι¬ 
δείας και θρησκευμάτων με το οποίο ζητήθηκε να διατυπώσει τη 
γνώμη του το Συμβούλιο Ανώτατης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/1982. 

4. Τη 222/1991 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Ιδρύονται πενήντα (50) θέσεις Διδακτικού Ερευνητικού Προσωπικού 
(ΔΕΠ) στο Τμήμα Ιατρικής του Πανεπιστημίου Θεσσαλίας. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ , 

ΚΑΛΛΙΟΠΗ Α. ΜΠΟΥΡΔΑΡΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 204 (5) 

Ίδρυση Εργαστηρίων στο Πολυτεχνείο Κρήτης και καθορισμός του 
εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 44, 50παρ. 1 και 7 παρ. 5 του Ν. 1268/82 «Για τη 
δομή και λειτουργία των Ανωτάτων Εκπαιδευτικών Ιδρυμάτων» (Α 
87), όπως η τελευταία αυτή διάταξη τροποποιήθηκε με το άρθρο 48 
παρ. 2 του Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α 173) και 

β) Της κοινής απόφασης Η/2871/1990 του Πρωθυπουργού και 
του Υπουργού Εθνικής Παιδείας και Θρησκευμάτων Βασιλείου Κοντο- 
γιαννόπουλου «Ανάθεση αρμοδιοτήτων στους Υφυπουργούς Εθνικής 
Παιδείας και Θρησκευμάτων Βασίλειο Μπεκίρη και Καλλιόπη (Κέλλυ) 
Μπουρδάρα» (Β 296). 

2. Τη γνώμη της Διοικούσας Επιτροπής του Πολυτεχνείου Κρήτης 
(συνεδριάσεις 415/17.9.1990 και 418/2.11.1990). 

3. Την 175/1991 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1 

. Ίδρυση 

Στα παρακάτω Τμήματα του Πολυτεχνείου Κρήτης ιδρύονται τα 
ακόλουθα Εργαστήρια: ., 

α) Στο Τμήμα Μηχανικών Ορυκτών Πόρων το Εργαστήριο «Ανάλυ- 
σης Ρευστών και Πυρήνων Υπογείων Ταμιευτήρων», το οποίο εξυπηρε¬ 
τεί τις εκπαιδευτικές και ερευνητικές ανάγκες στο γνωστικό αντικείμενο 
της Μηχανικής Υπογείων Ταμιευτήρων Υδρογονανθράκων και Γεω¬ 
θερμικών Πεδίων (ΚΕδΕΚνΟΙΚ ΕΝΟΙΝΕΕΚΙΝΟ), με ιδιαίτερη έμ¬ 
φαση στη μελέτη των θερμοδυναμικών ιδιοτήτων και της ισορροπίας 
φάσεων των ρευστών των Ταμιευτήρων σε συνθήκες υψηλών πιέσεων 
και θερμοκρασιών καθώς και στο χαρακτηρισμό και στη μελέτη των φυ¬ 
σικοχημικών ιδιοτήτων πυρήνων γεωτρήσεων. 

β) Στο Τμήμα Ηλεκτρονικών Μηχανικών το Εργαστήριο «Τηλεπι¬ 
κοινωνιών» το οποίο εξυπηρετεί τις εκπαιδευτικές και ερευνητικές ανά¬ 
γκες στο γνωστικό αντικείμενο των Τηλεπικοινωνιών και καλύπτει δρα¬ 
στηριότητες" σε τηλεφωνία με αυτόματα ψηφιακά κέντρα, ασύρματη διά¬ 
δοση ηλεκτρομαγνητικών κυμάτων, δορυφορικές τηλεπικοινωνίες, επι¬ 
κοινωνίες υπολογιστών, νέες τεχνολογίες και μέσα μετάδοσης τηλεπι¬ 
κοινωνιών (όπως οπτικές ίνες - ΕΙΒΕΒ ΟΡΤΙΘ5 - ΕΑ5ΕΚ8 κ.λ.π.), το¬ 
πικά δίκτυα (ΕΑΝ’5), δίκτυα ευρείας γεωγραφικής κάλυψης (ΨΑΝ’5). 

Άρθρο 2 

Εσωτερικός κανονισμός 

Ο εσωτερικός κανονισμός των ιδρυομένων με το προηγούμενο άρθρο 
εργαστηρίων καθορίζεται σύμφωνα με τα οριζόμενα στα επόμενα άρθρα. 

Άρθρο 3 

Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο των διδα¬ 
κτικών αναγκών στα Τμήμα Μηχανικών Ορυκτών Πόρων και Ηλε¬ 
κτρονικών Μηχανικών, καθώς και στα άλλα Τμήματα του Πολυτε¬ 
χνείου Κρήτης, σε θέματα που εμπίπτουν στα γνωστικά αντικείμενα, 
όπως αυτά ορίζονται αντίστοιχα στο άρθρο 1 του παρόντος προεδρικού 
διατάγματος. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων των ερ¬ 
γαστηρίων. 

3. Την κάθε μορφής συνεργασία σε όλα τα κέντρα ερευνών και ακα¬ 
δημαϊκά ιδρύματα, Ελληνικά και Αλλοδαπά, εφόσον οι επιστημονικοί 
στόχοι συμπίπτουν, συμβαδίζουν, και αλληλοσυμπληρώνονται με εκεί¬ 
νους των εργαστηρίων, μέσα σε πνεύμα αμοιβαιότητας και συλλογικής 
εργασίας. 

4. Την οργάνωση σεμιναρίων, συμποσίων, συνεδρίων, διαλέξεων κα- 
3ώς και την πραγματοποίηση δημοσιεύσεων και εκδόσεων. 

5. Τη συνεργασία με σχετικές δημόσιες υπηρεσίες, δήμους, κοινότη¬ 


τες και άλλους κοινωνικούς και επιστημονικούς φορείς και τη συμβολή 
;ων εργαστηρίων στη μελέτη προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα στο Π.Δ. 159/ 
1984 (Α 53). 

Άρθρο 4 
Προσωπικό 

Το προσωπικό κάθε εργαστηρίου απαρτίζεται από τα μέλη Δ.Ε.Π. 
των Τμημάτων Μηχανικών Ορυκτών Πόρων και Ηλεκτρονικών Μη¬ 
χανικών που το γνωστικό τους αντικείμενο εμπίπτει στα θέματα του ερ¬ 
γαστηρίου όπως αυτά ορίζονται στο άρθρο 1, του παρόντος προεδρικού 
διατάγματος, καθώς και από τα μέλη Ε.Δ.Τ.Π. και το λοιπό επιστημο¬ 
νικό προσωπικό που τοποθετείται σ’ αυτό. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτικού Ερευνητι¬ 
κού Προσωπικού (Δ.Ε.Π.), σύμφωνα με τις διατάξεις του άρθρου 7 παρ. 
1 του Ν. 1268/1982 και εκλέγεται κατά τα οριζόμενα στο προεδρικό 
διάταγμα 46/1989 (Α' 21), όπως τροποποιήθηκε με το Π.Δ. 265/ 
1990 (Α’ 107). 

2. 0 Διευθυντής ασκεί τις αρμοδιότητες που ορίζει το άρθρο 7 του Ν. 
1268/1982 και επί πλέον: 

α) Συντονίζει το διδακτικό (προπτυχιακό - μεταπτυχιακό) και ερευ¬ 
νητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λει¬ 
τουργίας του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστη¬ 
ρίου. 

δ) Μεριμνά για τη στελέχωση του εργαστηρίου με το αναγκαίο προ¬ 
σωπικό. 

ε) Μεριμνά για την κατανομή των χώρων του εργαστηρίου. 

στ) Υποβάλλει τον ετήσιο απολογισμό των δραστηριοτήτων του ερ¬ 
γαστηρίου. 

ζ) Εισηγείται τους υπευθύνους αναλωσίμων υλικών και του κινητού 
εξοπλισμού και 

η) Υπογράφει κάθε εξερχόμενο έγγραφο. 

Άρθρο 6 
Λειτουργία 

1. Κάθε εργαστήριο λειτουργεί κατά τις εργάσιμες ημέρες και ώρες, 
σύμφωνα με τον κανονισμό του ιδρύματος. 

Το ωράριο εργασίας του προσωπικού είναι αυτό που προβλέπεται 
από τις κείμενες διατάξεις για κάθε κατηγορία. 

2. Ο διευθυντής, ενημερώνεται πριν από τη διεξαγωγή κάθε εργα¬ 
σίας που γίνεται στο εργαστήριο στα πλαίσια ερευνητικού προγράμμα¬ 
τος ή άλλου έργου που έχει αποφασιαθεί και καθορίζει μέσα στα πλαίσια 
της αποστολής του εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία των μο¬ 
νάδων του εργαστηρίου, τη χρησιμοποίηση οργάνων κάι υλικών που 
ανήκουν σ’ αυτό, την παραμονή των εργαζομένων (προσωπικού, φοιτη¬ 
τών, επισκεπτών), στους χώρους, όπου τηρούνται ειδικοί κανόνες ασφα¬ 
λείας που αποσκοπούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων και εγκαταστά- 
σεών του από βλάβες. 

4· Η χρησιμοποίηση ειδικών οργάνων του εργαστηρίου επιτρέπεται 
μόνο στο προσωπικό του εργαστηρίου ή άλλους ερευνητές που έχουν ει¬ 
δική επί των οργάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη διεξαγωγή 
εργασιών επιστρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή στα αρμόδια όργανα του ιδρύματος εί¬ 
ναι δυνατή η πρόσληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του εργαστηρίου, σύμφωνα με τις 
κείμενες διατάξεις. 

6. Ο διευθυντής μπορεί να αναθέτει σε μέλος Ε.Δ.Τ.Π. τη διοικητική 
και γραμματειακή υποστήριξη του εργαστηρίου. 

Άρθρο 7 
Πόροι 

α) Οι πιστώσεις οι οποίες προέρχονται από τις δημόσιες επενδύσεις, ή 
τον τακτικό προϋπολογισμό ή την ιδιαίτερη περιουσία του ιδρύματος και 
οι οποίες χορηγούνται σύμφωνα με τις διατάξεις της κείμενης νομοθε¬ 
σίας. 

β) Τα έσοδα από την παροχή υπηρεσιών, σύμφωνα με το άρθρο 3 
παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από τα διάφορα Υπουργεία της χώρας. 

ιι) Οι κληρονομιές, κληροδοτήματα, δωρεές και κάθε άλλη οικονο¬ 
μική ενίσχυση που προέρχεται από ημεδαπά ή αλλοδαπά φυσικά και νο¬ 
μικά πρόσωπα προς το Πολυτεχνείο Κρήτης για τους σκοπούς του ερ¬ 
γαστηρίου εφόσον δεν τίθενται όροι που αντιβαίνουν στο σκοπό του ερ¬ 
γαστηρίου και του Πολυτεχνείου Κρήτης. 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 8 , 

Τηρούμενα βιβλία 

Για τις ανάγκες κάθε εργαστηρίου τηρούνται τα ακόλουθα βιβλία και 
στοιχεία. 

- Βιβλία πρωτοκόλλου 

- Βιβλία περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για το εργαστήριο. 

Άρθρο 9 

Χώρος εγκατάστασης 

Χώροι εγκατάστασης κάθε εργαστηρίου είναι οι χώροι που παραχω- 
ρούνται για τη διεξαγωγή του έργου τους και ειδικότερα οι χώροι των 
ειδικών εγκαταστάσεων με τα όργανα και το λοιπό τεχνικό εξοπλισμό 
για τη διενέργειά των ερευνητικών προγραμμάτων και των εργαστηρια¬ 
κών ασκήσεων. 

Στο χώρο εγκατάστασης υπάρχει πινακίδα με τον τίτλο του εργαστη¬ 
ρίου και το ονοματεπώνυμο του διευθυντή. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση του παρόντος διατάγματος. 

Αθήνα, 18 Μάΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 
-♦-- · 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 205 (6) 

Ίδρυση Λιμενικού Πυροσβεστικού Σώματος στο Ηράκλειο Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των περιπτώσεων β και γ της παραγράφου 1 και της παραγράφου 
7 του άρθρου 11 του Ν. 1481/1984 «Οργανισμός Υπουργείου Δημό¬ 
σιας Τάξης» (Α' 152), όπως αντικαταστάθηκε με το άρθρο αυτό με την 
παράγραφο 1 του άρθρου 1 του Ν. 1590/1986 (Α' 49). 

β. Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεων του Ν. 1481/1984 «Οργανισμός Υπουργείου Δημόσιας 
Τάξης» και άλλες διατάξεις» (Α' 49). 

γ. Του άρθρου 19 του Ν. 683/1977 «Περί τροποποιήσεως και συ- 
μπληρώσεως οργανικών νόμων Υπηρεσιών του Υπουργείου Δημόσιας 
Τάξης» (Α 247). 


δ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’·51). 

ε. Της Υ. 1140/1051173/1390/0001/9.7.1990 κοινής απόφα¬ 
σης του Πρωθυπουργού και του Υπουργού Οικονομικών για ανάθεση 
αρμοδιοτήτων στον Υφυπουργό Οικονομικών (Β’ 420). 

2. Την 225/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης και του Υφυπουργού 
Οικονομικών, αποφασίζουμε: 

Άρθρο μόνο 

1. Ιδρύεται Λιμενικός Πυροσβεστικός Σταθμός δυο πυροσβεστικών 
πλοιαρίων, ενός τριών μηχανών και ενός δύο μηχανών, στο Λιμάνι της 
πόλης του Ηρακλείου Κρήτης. 

2. Για την ίδρυση του Λιμενικού Πυροσβεστικού Σταθμού συνιστώ- 
νται στο Πυροσβεστικό Σώμα, οι προβλεπόμενες από το άρθρο 19 του 
Ν. 683/1977 (Α' 247) οργανικές θέσεις για ένα (1) πυροσβεστικό 
πλοιάριο δύο μηχαενών και ένα (1) πυροσβεστικό πλοιάριο τριών μηχα¬ 
νών. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 
—♦- : 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 206 (7) 

Ρυθμίσεις θεμάτων εισαγωγής σε Τμήματα της Πυροσβεστικής Σχολής 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ■ 1 - - - 

1. Τις διατάξεις: 

α. Των περιπτώσεων στ, ζ και η της παραγράφου 1 του'άρθρου 11 
του Ν. 1481/1984 «Οργανισμός Υπουργείου Δημόσιας Τάξης» (Α’ 
152), όπως το άρθρο αυτό αντικαταστάθηκε με την παράγραφο 1 του 
άρθρου 1 του Ν. 1590/1986 (Α' 49). 

β. Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεων του Ν. 1481 /1984 «Οργανισμός Υπουργείου Δημόσιας 
Τάξης» και άλλες διατάξεις» (Α' 49). 

γ. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α’ 51). 

2. Την 237/1991 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης, αποφασίζουμε: · 

Άρθρο μόνο 

1. Στην παράγραφ 1 του άρθρου 57 του Π.Δ. 174/1983 (Α' 68), 
όπως το άρθρο αυτό (αντικαταστάθηκε με το άρθρο 1 του Π.Δ. 412/ 
1987 (Α' 183), η λέξη «υπαρχιπυροσβέστης» αντικαθίσταται με τη 
φράση «αρχιπυροσβέστες μη παραγωγικής σχολής» και στην παρά¬ 
γραφο 2 του ίδιου άρθρου πριν από τη λέξη «πυροσβέστες» προστίθεται η 
φράση «αρχιπυροσβέστες. μή παραγωγικής σχολής». 

2. Το γ εδάφιο της παραγράφου 2 του άρθρου 1 του Π.Δ. 3,65/1990 
(Α' 144) αντικαθίσταται ως εξής: «Δικαίωμα συμμετόχής στο διαγωνι¬ 
σμό έχουν και οι πτυχιούχοι της παραγράφου 1 αυτού του άρθρου, που 
υπηρετούν στο Πυροσβεστικό Σώμα και έχουν τα απαιτούμενα προσό¬ 
ντα και ηλικία μέχρι και 35 ετών». 

3. Στο τέλος της παραγράφου 2 τόυ άρθρου 1 του Π.Δ. 365/1990 
προστίθενται δύο (2) εδάφια που έχουν ως εξής: «Κατά τα λοιπά ισχύουν 
αναλογικά οι διατάξεις που ισχύουν για την κατάταξη των δοκίμων πυ¬ 
ροσβεστών, εκτός από τις διατάξεις που αφορούν στην ισχύ των πινά¬ 
κων επιτυχόντων. Ο πίνακας επιτυχόντων του διαγωνισμού αυτού 
ισχύει για ένα εξάμηνο από τη δημοσίευσή του στην Εφημερίδα της Κυ- 
βερνήσεως». 

4. Στην παράγραφο 2 του άρθρου 8 του Π.Δ. 371/1987 (Α' 166) 
όπως αυτή αντικαταστάθηκε με την παράγραφο 4 του άρθρου 2 του 
Π.Δ. 90/1991 (Α' 49) προστίθενται δύο εδάφια που έχουν ως εξής: 

«Στις περιπτώσεις χενώσεως θέσεων Αρχηγού, Υπαρχηγού και Αρ- 
χιπυράρχων Γενικών Υπηρεσιών επιτρέπεται προκειμένου να γίνει πλή¬ 
ρωσή τους και έκτακτη κρίση με την προϋπόθεση ότι για την επιλογή 
Αρχιπυράρχου οι Πύραρχοι θα έχουν 6 μήνες υπηρεσίας στο βαθμό 
τους. Οι παραλειπόμενοι των επιλογών αυτών λογίζονται διατηρη¬ 
τέοι». 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

Σύσταση Διευθύνσεων Εκπαίδευσης και Επιθεώρησης και Κλάδου Επι¬ 
θεωρητών καθώς και τροποποίηση και συμπλήρωση του Π.Δ/τος 
51/1988 «Οργανισμός Υπουργείου Περιβάλλοντος, Χωροταξίας 
και Δημοσίων Έργων» (ΦΕΚ 19Α'), όπως τροποποιήθηκε και συ¬ 
μπληρώθηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137) και του άρθρου 9 παρ. 10 του 
Ν. 1586/1986 «Βαθμολογική διάρθρωση....» (ΦΕΚ 37/Α'). 

2. Τις διατάξεις του άρθρου 2 του Ν. 51/1975 «Περί αναδιοργανώ- 
σεως των δημοσίων υπηρεσιών» (Α' 135). 

3. Τις διατάξεις του άρθρου 9 του Π.Δ/τος 437/1985 «Καθορισμός 
και ανακατανομή αρμοδιοτήτων των Υπουργείων» (Α 157). 

4. Την Υ 1140/1051173/1390/0001/1990 κοινή απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των του Υπουργού Οικονομικών στον Υφυπουργό Οικονομικών» (Β' 
420). 

5. Την 129/1991 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης και Περιβάλλο¬ 
ντος, Χωροταξίας και Δημοσίων Έργων και του Υφυπουργού Οικονο¬ 
μικών, αποφασίζουμε: 

Άρθρο 1 

Σύσταση Διευθύνσεων Εκπαίδευσης 
και Επιθεώρησης 

1. Στην Κεντρική Υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων συνιστώνται: 

α. Διεύθυνση Εκπαίδευσης και 
β. Διεύθυνση Επιθεώρησης. 

2. Η Διεύθυνση Εκπαίδευσης υπάγεται στη γενική Διεύθυνση Διοική- 
σεως που έχει συσταθεί με το Π.Δ/γμα 340/1990 (Α' 135). 

3. Το Τμήμα Εκπαίδευσης που λειτουργεί στην Διεύθυνση Οργάνω¬ 
σης σύμφωνα με τις διατάξεις του άρθρου 12 παρ. 1ε και 2ε του Π.Δ/ 
τος 51/1988 (Α’ 19), καταργείται. 

Άρθρο 2 

Αρμοδιότητες της Διεύθυνσης Εκπαίδευσης 

1. Αρμοδιότητα της Διεύθυνσης Εκπαίδευσης είναι ο προγραμματι¬ 
κός, η οργάνωση και η εκτέλεση εκπαιδευτικών προγραμμάτων για 
την επαγγελματική κατάρτιση των υπαλλήλων και η διαρκής συνεργα¬ 
σία με τις εκπαιδευτικές μονάδες του Εθνικού Κέντρου Δημόσιας Διοί- 
κησης. 

2. Η Διεύθυνση Εκπαίδευσης συγκροτείται από τα παρακάτω δύο (2) 
Τμήματα: 

α. Τμήμα Εισαγωγικής Εκπαίδευσης, 
β. Τμήμα Επιμόρφωσης. 

3. Οι αρμοδιότητες των Τμημάτων της Διεύθυνσης Εκπαίδευσης εί¬ 
ναι: 

α. Τμήμα Εισαγωγικής Εκπαίδευσης: 

- Η οργάνωση και εκτέλεση των προγραμμάτων εισαγωγικής εκπαί¬ 


δευσης των υπαλλήλων, τόσο πριν την ανάληψη υπηρεσίας ή εντός του 
πρώτου εξαμήνου από την ημερομηνία ανάληψης υπηρεσίας το αργό¬ 
τερο, με σκοπό την γενική ενημέρωση, όσο και οποτεδήποτε μετά τη συ¬ 
μπλήρωση δύο (2) μηνών υπηρεσίας και μέχρι τη λήξη της διετούς δο¬ 
κιμαστικής υπηρεσίας και μέχρι τη λήξη της διετούς δοκιμαστικής υπη¬ 
ρεσίας, σε συνεργασία και με το Εθνικό Κέντρο Δημόσιας Διοίκησης. 

- Η ευθύνη οργάνωσης και εκτέλεσης των προγραμμάτων εισαγωγι¬ 
κής εκπαίδευσης των υπαλλήλων των ΝΠΔΔ που εποπτεύονται από το 
Υπουργείο Περιβάλλοντος, Χωροταξίας και Δημοσίων Έργων και 
έχουν λιγότερες από 1.000 οργανικές θέσεις μονίμων υπαλλήλων. 

- Η οργάνωση και εκτέλεση, σε συνεργασία με το Ινστιτούτο Διαρκούς 
Επιμόρφωσης, κοινών προγραμμάτων εισαγωγικής εκπαίδευσης για 
υπαλλήλους περισσοτέρων Υπουργείων ή ΝΠΔΔ, με βάση τη συνάφεια 
των αντικειμένων ή για θέματα κοινού ενδιαφέροντος. 

β. Τμήμα επιμόρφωσης: 

- Η οργάνωση και εκτέλεση προγραμμάτων επιμόρφωσης ειδικού εν¬ 
διαφέροντος τόσο για τους υπαλλήλους του Υπουργείου όσο και για τους 
υπαλλήλους των ΝΠΔΔ που εποπτεύονται από αυτό. Στα προγράμματα 
αυτά μπορεί να περιλαμβάνονται, σε συνεργασία με το Ινστιτούτο Διαρ¬ 
κούς Επιμόρφωσης και θέματα γενικού ενδιαφέροντος, όταν τούτο κρί- 
νεται σκόπιμο ή οικονομικώς συμφέρον. 

- Η οργάνωση και εκτέλεση προγραμμάτων επαγγελματικής εξειδί- 
κευσης των υπαλλήλων του Υπουργείου και των εποπτευομένων από 
αυτό ΝΠΔΔ που έχουν λιγότερες από 1.000 οργανικές θέσεις μονίμων 
υπαλλήλων, σε αντικείμενα της Υπηρεσίας τους. 

- Η οργάνωση και εκτέλεση, σε συνεργασία με την Εθνική Σχολή Δη¬ 
μόσιας Διοίκησης, προγραμμάτων παραγωγικής εκπαίδευσης των 
υπαλλήλων της Κατηγορίας ΠΕ του Υπουργείου και των εποπτευομέ¬ 
νων από αυτό ΝΠΔΔ που έχουν λιγότερες από 1.000 οργανικές θέσεις 
μονίμων υπαλλήλων. Τα προγράμματα αυτά μπορεί να οργανώνονται 
και κατά κύκλους Υπουργείων με βάση τη συνάφεια του αντικειμένου 
τους. 

- Η μέριμνα για την μετεκπαίδευση και ενημέρωση των υπαλλήλων 
του Υπουργείου, στις περιπτώσεις που.αυτή κρίνεται αναγκαία για την 
διεύρυνση των επιστημονικών ή τεχνικών γνώσεων που είναι πρόσφορες 
για την καλλίτερη αντιμετώπιση των αναγκών της Υπηρεσίας, ή την ει¬ 
δίκευσή τους σε σύγχρονες τεχνικές διοικήσεως και τεχνολογίας. 

- Η μέριμνα για την μεταπτυχιακή εκπαίδευση των υπαλλήλων του 
Υπουργείου κατηγορίας ΠΕ ή ΤΕ σε ΑΕΙ της ημεδαπής ή της αλλοδα¬ 
πής για τη λήψη μεταπτυχιακού τίτλου σπουδών, συναφούς με το αντι¬ 
κείμενο του Υπουργείου. 

- Η μέριμνα για την έκδοση απόφασης με την οποία ορίζεται το διδα¬ 
κτικό προσωπικό των εκπαιδευτικών προγραμμάτων που εκτελεί το 
Υπουργείο, εφόσον δεν ανήκει στο διδακτικό προσωπικό του Εθνικού 
Κέντρου Δημόσιας Διοίκησης. 

Άρθρο 3 

Προϊστάμενοι Οργανικών Μονάδων 
Διεύθυνσης Εκπαίδευσης 

Της Διεύθυνσης Εκπαίδευσης και των Τμημάτων αυτής προΐστανται 
υπάλληλοι κατηγορίας ΠΕ των κλάδων που αναφέρονται με στοιχεία α, 
β, γ, δ, ε, ζ, η, θ, ι, ια στην παράγραφο 1 του άρθρου 15 του Π.Δ/τος 
51/1988 (Ά 19). · 

Άρθρο 4 

Αρμοδιότητες Διεύθυνσης Επιθεώρησης 
1. Αρμοδιότητες της Διεύθυνσης Επιθεώρησης είναι: 

- Η άσκηση επιθεώρησης και ελέγχου των κεντρικών και περιφερεια¬ 
κών υπηρεσιών του Υπουργείου και των εποπτευομένων από αυτό 
ΝΠΔΔ, για τη διαπίστωση της κανονικής και εύρυθμης λειτουργίας 
τους και της ορθής εφαρμογής των κειμένων διατάξεων και των σχετι¬ 
κών οδηγιών. 

- Η διενέργεια διοικητικών ερευνών και διοικητικών εξετάσεων σε 
υποβαλλόμενες καταγγελίες ή σε περιπτώσεις διαπιστουμένων κατά τον 
υπηρεσιακό έλεγχο αδικημάτων σε θέματα αρμοδιότητας των υπηρε¬ 
σιών του Υπουργείου και των εποπτευομένων από αυτό ΝΠΔΔ, κατόπιν 
εντολής του Υπουργού ή εξουσιοδοτημένου οργάνου και σε έκτακτες πε¬ 
ριπτώσεις μη επιδεχόμενες αναβολής, μετά από άμεση σχετική ενημέ¬ 
ρωση και προφορική εντολή. 

- Η καθοδήγηση των περιφερειακών υπηρεσιών επί θεμάτων αρμοδιό¬ 
τητας αυτών κατά τον διενεργούμενο υπηρεσιακό έλεγχο. 



ΕΦΗΜΕι ΙΑ I Ηα ΙΝ,ΥΒε. ιιΙΗαι-Μα (Ι·.ϋ ιΟΖ. II. λ! I Ο) 


1203 


- Η συνεχής ενημέρωση της ηγεσίας του Υπουργείου για τα απασχο¬ 
λούντο τις περιφερειακές υπηρεσίες θέματα. 

- Η κοινοποίηση των υποβαλλομένων στην Διεύθυνση Επιθέωρησης 
εκθέσεων επιθεωρησιακών ελέγχων ή αποσπασμάτων αυτών στις κατά 
περίπτωση αρμόδιες υπηρεσιακές μονάδες για διατύπωση παρατηρή¬ 
σεων επ’ αυτών. 

- Η τήρηση αρχείου εκθέσεων επιθεωρητών, ως και κάθε άλλου στοι¬ 
χείου, για την παρακολούθηση του επιθεωρησιακού και ανακριτικού έρ¬ 
γου. 

- Η μέριμνα για τον προγραμματισμό των επιθεωρησιακών ελέγχων. 

2. Παύουν να ασκούνται από την Διεύθυνση Διοικητικού, όσες από τις 
παραπάνω αρμοδιότητες ασκούνταν από αυτήν σύμφωνα με το Π.Δ. 
51/1988, μέχρι τη δημοσίευση του παρόντος διατάγματος. 

3. Η Διεύθυνση Επιθεώρησης συγκροτείται από τα παρακάτω τρία 
(3) Τμήματα: 

α. Τμήμα Γενικής Επιθεώρησης, 
β. Τμήμα Οικονομικής Επιθεώρησης, 
γ. Τμήμα Γραμματείας. 

4. Οι αρμοδιότητες των Τμημάτων της Διεύθυνσης Επιθεώρησης εί¬ 
ναι: 

α. Τμήμα Γενικής Επιθεώρησης. 

- Οι οριζόμενες στην παραπάνω παράγραφο 1 αρμοδιότητες, σε ό,τι 
αφορά την εν γένει πλην της οικονομικής επιθεώρησης. 

β. Τμήμα Οικονομικής Επιθεώρησης. 

- Η επιθεώρηση της οικονομικής λειτουργίας των Υπηρεσιών του 
Υπουργείου. 

γ. Τμήμα Γραμματείας: 

- Η εν γένει γραμματειακή κάλυψη της Διεύθυνσης Επιθεώρησης. 

Άρθρο 5 

Σύσταση Κλάδου Επιθεωρητών 

1. Για τη στελέχωση της κατά το προηγούμενο άρθρο 1 συνιστωμέ- 
νης Διεύθυνσης Επιθεώρησης, συνιστάται στο Υπουργείο Περιβάλλο¬ 
ντος, Χωροταξίας και Δημοσίων Έργων Κλάδος ΠΕ Επιθεωρητών, ο 
οποίος περιλαμβάνει είκοσι (20) θέσεις. Οι θέσεις του κλάδου αυτού 
προέρχονται από μεταφορά σ’ αυτόν τεσσάρων θέσεων από κάθε ένα των 
κλάδων ΠΕ Πολιτικών Μηχανικών, ΠΕ Αρχιτεκτόνων Μηχ/κών, ΠΕ 
Αγρονόμων - Τοπογράφων Μηχ/κών και ΠΕ Διοικητικών Οικονομι¬ 
κών και δύο θέσεων από κάθε ένα των κλάδων ΠΕ Χημικών Μηχ/κών 
ή Ηλεκτρ/γων Μηχ/κών και ΠΕ Χημικών Βιολόγων - Φυσικών - Φυ¬ 
σιογνωστών με αντίστοιχη μείωση των θέσεών τους. 

2. Οι θέσεις του κλάδου Επιθεωρητών του Υπουργείου Περιβάλλο¬ 
ντος, Χωροταξίας και Δημοσίων Έργων πληρούνται με μετάταξη υπη- 
ρετούντων υπαλλήλων στους κλάδους από τους οποίους μεταφέρονται 
θέσεις, με δεκαετή τουλάχιστον υπηρεσία. 

3. Της Διευθύνσεως Επιθεώρησης και των Τμημάτων τους προΐστα- 
νται υπάλληλοι του Κλάδου ΠΕ Επιθεωρητών. 

■4. Μέχρι τη συγκρότηση του κλάδου Επιθεωρητών, στην Διεύθυνση 
Επιθεώρησης τοποθετούνται προσωρινά και προΐστανται αυτής και των 
Τμημάτων της υπάλληλοι του Υπουργείου Περιβάλλοντος, Χωροταξίας 
και Δημοσίων Έργων, ανήκοντες στους λοιπούς κλάδους της κατηγο¬ 
ρίας ΠΕ. 

Άρθρο 6 

Σύσταση Τμήματος Μεταφοράς Συντελεστή Δόμησης 
στη Διεύθυνση Οικοδομικών και Κτιριοδομικών Κανονισμών 

1. Στο τέλος της παραγράφου 1 του άρθρου 8 του ΠΔ 51/1988 προ¬ 
στίθεται περίπτωση ε’ ως εξής: 

«ε. Τμήμα Μεταφοράς Συντελεστή Δόμησης». 

2. Στο τέλος της παραγράφου 2 του ίδιου άρθρου προστίθεται περί¬ 
πτωση ε ως εξής: 

«ε. Τμήμα Μεταφοράς Συντελεστή Δόμησης στο οποίο υπάγονται: 

— Όλα τα θέματα που αφορούν τη διαδικασία ελέγχου, έγκρισης και 
τεκμηρίωσης αιτημάτων μεταφοράς συντελεστή δόμησης και παροχής 
σχετικών οδηγιών». 

3. Στο τέλος της παραγράφου Ζ του άρθρου 20 του ίδιου Π.Δ/τος 
51/1988 προστίθεται περίπτωση ε ως εξής: 

«ε. Τμήμα Μεταφοράς Συντελεστή Δόμησης: ΠΕ Πολιτικών Μηχα¬ 


νικών, Αρχιτεκτόνων Μηχανικών, Αγρονόμων Τοπογράφων Μηχανι¬ 
κών, Διοικητικών Οικονομικών». 

Άρθρο 7 

Μεταβολές στη Διεύθυνση Οικοδομικών 
και Κτιριοδομικών Κανονισμών 

1. Τό Τμήμα Αυθαιρέτων που προβλέπεται στο άρθρο 8 παρ. 16 του 
Π.Δ/τος 51/1988 καταργείται. 

2. Η αρμοδιότητα του τμήματος αυτού που αναφέρεται «στη μέριμνα 
για την εξέταση προσφυγών που ασκούνται με το άρθρο 8 του Ν. 3200/ 
1985 κατά των σχετικών με τα αυθαίρετα αποφάσεων των νομαρχών» 
υπάγεται στο τμήμα Κρίσεως Προσφυγών της δ/νσης Νομοθετικού 
Έργου. Οι λοιπές αρμοδιότητες του ίδιου τμήματος υπάγονται στο 
τμήμα Κτιριοδομικού Κανονισμού της δ/νσης Οικοδομικών και Κτιριο- 
δομικών Κανονισμών. 

3. Επίσης καταργείται η περίπτωση δ της παρ. Ζ του άρθρου 20 του 
Π.Δ/τος 51/-1988. 

Άρθρο 8 

Μεταβολές στη Διεύθυνση Τοπογραφικών Εφαρμογών 

1. Το Τμήμα Πράξεων Εφαρμογής και Απαλλοτριώσεων που λει¬ 
τουργεί στη Διεύθυνση Πολεοδομικού Σχεδιασμού με βάση τις διατάξεις 
του άρθρου 5 παρ. 1ε και 2ε του Π.Δ/τος 51/1988, μεταφέρεται με τις 
αρμοδιότητές του στη Διεύθυνση Τοπογραφικών Εφαρμογών, που προ- 
βλέπεται από τις διατάξεις του άρθρου 9 του Π.Δ/τος 51/1988. 

2. Η σειρά των τμημάτων της Διεύθυνσης Τοπογραφικών Εφαρμο¬ 
γών ορίζεται ως ακολούθως: 

α. Τμήμα Αρχείου Σχεδίων, Διαγραμμάτων και Μικροφωτογράφη- 
σης. 

β. Τμήμα Πράξεων Εφαρμογής και Απαλλοτριώσεως. 

γ. Τμήμα Επίγειας Φωτογραμμετρίας και Φωτοερμηνείας. 

δ. Τμήμα Τοπογραφήσεων και Χαράξεων. 

ε. Τμήμα Κτηματογραφήσεων. 

Άρθρο 9 

Τροποποίηση του Π.Δ/τος 51/1988 

1. Στη Διεύθυνση Περιβαλλοντικού Σχεδιασμού και στη Λιεύθυνση 
Ελέγχου Ατμοσφαιρικής Ρύπανσης και Θορύβου καθώς και στα τμή¬ 
ματα που απαρτίζουν τις διευθύνσεις αυτές, δύνανται να προΐστανται 
υπάλληλοι κατηγορίας ΠΕ οιωνδήποτε κλάδων. 

2. Το πρώτο εδάφιο της παρ. 8 του άρθρου 22 του Π.Δ/τος 51/ 
1988 αντικαθίσταται ως εξής: 

«8. Εισηγητής των θεμάτων στις συνεδριάσεις είναι ο αρμόδιος για το 
θέμα προϊστάμενος υπηρεσιών ή ο προϊστάμενος του Οργανισμού Αθή¬ 
νας για θέματα της αρμοδιότητάς του». 

3. Το Τμήμα Εποπτείας Νομικών Προσώπων που λειτουργεί στη δ/ 
νση Οργάνωσης βάσει των διατάξεων του άρθρου 12 παρ. Ιστ και 2στ 
του Π.Δ/τος 51/1988 (Α' 19) μεταφέρεται με τις αρμοδιότητές του 
στη 6/νση Νομοθετικού Έργου μετά το τμήμα Κρίσεως Προσφυ¬ 
γών. 

Άρθρο 10 * 

Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΔΕΛΗΜΗΤΣΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΑΠΟΦΑΣΕΙΣ 


(9) 

Αναπροσαρμογή ποσών απ’ ευθείας συμβάσεων χ.λπ. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΙΜ ΕΛΛΗΝΩΝ 

Έχοντας υπ’ όψιν: 

1. Τις διατάξεις των πιο κάτω άρθρων του Κανονισμού της Βουλής, 
Μέρος Β' - Προσωπικό: 

α. του άρθρου 130 παρ. 2α σύμφωνα με την οποία επιτρέπεται η απ’ 
ευθείας χωρίς δημόσιο διαγωνισμό, κατάρτιση συμβάσεων για προμή¬ 
θειες και εκτελέσεις εργασιών όταν η ολική δαπάνη δεν ξεπερνάει τις 
100.000 δρχ., όταν δεν τις ξεπερνάει όχι πάνω από 400.000 δρχ. να 
γίνεται πρόχειρος διαγωνισμός κ.λπ., 

β. του άρθρου 138 σύμφωνα με το οποίο μπορεί με απόφασή μας να 
αναπροσαρμόζονται τα ποσά των προηγουμένων περιπτώσεων. 

2. Τις διατάξεις της περιπτώσεως α του δευτέρου εδαφίου του άρθρου 
86 του Ν.Δ. 321/69 «περί Κώδικος Δημοσίου Λογιστικού» όπως ισχύ¬ 
ουν σήμερα. 

3. Την 2459/1462/24.5.82 απόφασή μας (ΦΕΚ 279/25.5.83) 
με την οποία έγινε η πρώτη αναπροσαρμογή των ποσών που προέβλεπε 
αρχικά ο ανωτέρω Κανονισμός από 100.000 δρχ. σε 150.000 δρχ. 
και από 400.000 δρχ. σε 600.000 δρχ. 

4. Το γεγονός ότι από την τελευταία αναπροσαρμογή των ανωτέρων 
ποσών (ΦΕΚ 279/Β/25.5.83) παρήλθε χρόνος πλέον της επταετίας 
και οι συνθήκες των συναλλαγών έχουν μεταβληθεί και απαιτούν την 
προσαρμογή των στις σημερινές ανάγκες. 

5. Το άρθρο 3 παρ. 16 τελευταίο εδάφιο τυ Ν. 1797/88 περί προμη¬ 
θειών στο Δημόσιο Τομέα. 

6. Την 2066614/959/29.10.1990 κοινή απόφαση των υπουργών 
εμπορίου και οικονομικών με την οποία αυξάνονται τα χρηματικά ποσά 
για την απ’ ευθείας ανάθεση σε 500.000 δρχ. και με πρόχειρο διαγωνι¬ 
σμό σε 1.500.000 δρχ., αποφασίζουμε: 

Την (αναπροσαρμογή των ποσών που προβλέπονται στο άρθρο 130 
παρ. 2α του Υπηρεσιακού Κανονισμού της Βουλής, (Μέρος Β’ - Προσω¬ 
πικό), όπως αυτά έχουν διαμορφωθεί με την 2459/1462/24.5.83 
απόφαση (ΦΕΚ 279/25.3.83) και διαμορφώνονται από 150.000 δρχ. 
σε 300.000 δρχ. και από 600.000 δρχ. σε 1.500.000 δρχ. 

Κατά τα λοιπά ισχύει η 2459/1462/24.4.83 απόφαση. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1991 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 


Πράξη Διοικητή αριθ. 1937/16.5.1991 
(Άρθρο 1 του Ν. 1266/82) 

Αποδοχή από τις Τράπεζες επενδύσεων καταθέσεων σε συνάλλαγμα 
διάρκειας τριών μηνών και άνω. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α. Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β. τις ΠΔ/ΤΕ 1827/24.10.1990 και 1831/12.11.90, 

γ. τα 3701/5.12,90 και 33/4.1.91 (ΑΠ 2847 και 4692) έγ¬ 
γραφα της Εθνικής Τράπεζας Επενδύσεων Βιομηχανικής Αναπτύξεως, 
αποφάσισε: 

να τροποποιήσει την ΠΔ/ΤΕ 1831/12.11.90 και να καθορίσει τα 
εξής: 

Επιτρέπεται στις τράπεζες επενδύσεων να αποδέχονται καταθέσεις σε 
συνάλλαγμα, πέρα απ’ αυτές που προβλέπονται στα πλαίσια της 
ΠΔ/ΤΕ 1827/24.10.90, εφόσον η διάρκειά τους δεν είναι μικρότερη 
των τριών μηνών και δεν εμπίπτουν στις κατηγορίες καταθέσεων για τις 
οποίες, σύμφωνα με τις ισχύουσες διατάξεις, υπάρχει υποχρέωση των 
πιστωτικών ιδρυμάτων για ανακατάθεση ή εκχώρηση έναντι δραχμώ' 
στην Τράπεζα της Ελλάδος. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

ν . . . (Π 

Στην απόφαση της Ολομέλειας της Βουλής για τροποποίηση διατά¬ 
ξεων του Κανονισμού της Βουλής που δημοσιεύτηκε στο ΦΕΚ 82/ 
30.5.1991 (τ.Α') επιφέρονται οι πιο κάτω διορθώσεις: 

α) Στο άρθρο 59γ και στην παράγραφο 3 από τη λανθασμένη παρ, 
«ΙΩ» στη σωστή «IV». 

β) Μετά την παράγραφο 7 του άρθρου 63α τίθεται ο ορθός τίτλος 
«Άρθρο 9». 

γ) Στο άρθρο 15 και στην παράγραφο 1 από τη λανθασμένη παρ. 
«ΙΩ» στη σωστή «IV». 

δ) Μετά το άρθρο 18 τίθεται η σωστή ημερομηνία «Αθήνα , 28 
Μαΐου 1991». ' 1 

(Από το Εθνικό Τυπογραφείο) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


